Filippinskjelldyr

se inndeling!

Filippinskjelldyr (Manis culionensis) inngår som én av fire arter i slekten Manis (asiatiske skjelldyr), som videre er én av tre slekter i skjelldyrfamilien (Manidae). Den er monotypisk og hovedsakelig utbredt på Filippinene. 

Arten er ifølge IUCNs rødliste kritisk truet av utryddelse.Skjelldyrene er spesielt utsatt for såkalt trafficking.

Taksonomi 
Filippinskjelldyr ble tidligere regnet til malayskjelldyr (M. javanica), men i 2005 fikk den status som en selvstendig art.

Biologi 
Filippinskjelldyret blir cirka 130 cm lang og veier typisk cirka  4–7 kg, men enkeltindivider kan veie mer. Arten lever primært solitært og er mest nattaktiv. Den er endemisk for Filippinene og delvis trelevende. Habitatet består i hovedsak av primær- og sekundær lavlandsskog, men det bruker også et utvalg andre habitater, som varierer fra gressland med mosaikkskog til kystskog og mangrover. Arten leter etter mat (maur og termitter) både på bakken og i trærne.

Trusler 
Skjelldyr er mer utsatt for ulovlig jakt og handel enn noe annet dyr i hele verden. Kjøttet regnes av noen for å være en eksklusiv delikatesse og skjellene brukes i tradisjonell østlig medisin, selv om alle artene er fredet. I april 2019 oppdaget tollmyndighetene i Singapore en container på vei til Vietnam fra Nigeria, som ifølge papirene skulle inneholde kassiafrø. Den viste seg å inneholde skjell fra to afrikanske skjelldyrarter, til en verdi av 38 millioner amerikanske dollar. Det tilsvarer cirka  skjelldyr og var det største beslaget i verden, noen sinne. Én uke senere dukker det opp en ny container, på vei til den samme destinasjonen, som viste seg å inneholde skjell etter hele  skjelldyr.

To av skjelldyrartene er såkalte EDGE-arter, kinaskjelldyr og malayskjelldyr, som regnes blant verdens mest truede dyrearter. Begge står også på EDGE fokal-art liste og er ifølge IUCNs rødliste kritisk truet av utryddelse, sammen med filippinskjelldyr. I tillegg er indiaskjelldyr, hvitbukskjelldyr og kjempeskjelldyr sterkt truet og savanneskjelldyr og langhaleskjelldyr sårbare.

Inndeling 
Inndelingen følger Gaubert et al. (2018).

 Pholidota, skjelldyr
 Manidae, skjelldyrfamilien
 Maninae, asiatiske skjelldyr
 Manis
 M. pentadactyla, kinaskjelldyr
 M. crassicaudata, indiaskjelldyr
 M. culionensis, filippinskjelldyr
 M. javanica, malayskjelldyr
 Smutsiinae, store terrestriske afrikanske skjelldyr
 Phatagininae, små trelevende afrikanske skjelldyr

Referanser

Eksterne lenker 
 

Skjelldyr